Календарь (тау)

Календарь – Алтай тау жүйесінің оңтүстік-батысындағы Үбі (Оба) жотасының қиыр батысында орналасқан тау.

 Географиялық орны 
Шығыс Қазақстан облысы Глубокое ауданы жерінде.  Абсолюттік биіктігі 1113 м. Дөңгелек пішінді таудың ұзындығы мен ені 4 – 4,5 км. 

 Геологиялық құрылымы 
Тау кристалды тақтатас, әктас, граниттен түзілген. 

 Өсімдігі, жер бедері 
Қылқан ағаштары және қайың, терек ормандарымен көмкерілген беткейлері тіктеу, кейбір жерлері тік жартасты келген. Батыс беткейінің етегінде дала өсімдіктері өскен, қалған жерін қайыңды-теректі орман қамтыған. Таудың беткейінен Глубочанка өзенінің бірнеше салалары бастау алады.Қазақ энциклопедиясы

 Дереккөздер 

Санат:Глубокое ауданы таулары